wickkiey/tamil-wikipedia-chunked huggingface dataset:
# சோயிப் மாலிக்

## சர்வதேச போட்டிகள்

### தேர்வுத் துடுப்பாட்டம்

2001 ஆம் ஆண்டில் நடைபெற்ற ஆசிய கோப்பைத் தொடரில் ஆகஸ்டு 29 இல் முல்தானில் நடைபெற்ற வங்காளதேசத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் பந்துவீச்சில் 4 ஓவர்கள் வீசி 18 ஓட்டங்களை விட்டுக்கொடுத்தார்.இதில் 2 இலக்குகளைக் கைப்பற்றினார். இவரின் சராசரி 4.32 ஆகும்.பின் இரண்டாவது ஆட்டப் பகுதியில் பந்துவீச்சில் 2 ஓவர்கள் வீசி 8 ஓட்டங்களை விட்டுக்கொடுத்தார். ஆனால் இலக்கினைக் கைப்பற்றவில்லை. இந்தப் போட்டியில் பாக்கித்தான் அணி இலக்குகள் வித்தியாசத்தில் வெற்றி பெற்றது.
# சோயிப் மாலிக்

## சர்வதேச போட்டிகள்

### இறுதிப் போட்டி

2015 ஆம் ஆண்டில் இங்கிலாந்து துடுப்பாட்ட அணி ஐக்கிய அரபு அமீரகத்தில் சுற்றுப் பயணம் செய்து விளையாடியது. நவம்பர் 1,சார்ஜா அமீரக மைதானத்தில் நடைபெற்ற இங்கிலாந்துத் துடுப்பாட்ட அணிக்கு எதிரான மூன்றாவது தேர்வுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியின் முதல் ஆட்டப் பகுதியில் 91 பந்துகளில் 38 ஓட்டங்கள் எடுத்து ஸ்டூவர்ட் பிராட்டின் பந்துவீச்சில் ஆட்டமிழந்தார். பின் பந்துவீச்சில் 10 ஓவர்கள் வீசி 33 ஓட்டங்களை விட்டுக்கொடுத்தார். இதில் 3 ஓவர்களை மெய்டனாக வீசி 4 இலக்கினைக் கைப்பற்றினார். பந்துவீச்சு சராசரி 3.35.பின் இரண்டாவது ஆட்டப் பகுதியில்ஆண்டர்சன் வீசிய முதல்பந்திலேயே ஆட்டமிழந்தார். பந்துவீச்சில் 15 ஓவர்கள் வீசி 26 ஓட்டங்களை விட்டுக்கொடுத்தார். 4 ஓவர்களை மெய்டனாக வீசினார். 3 இலக்குகளைக் கைப்பற்றினார். 127 ஓட்டங்கள் வித்தியசத்தில் பாக்கித்தான் அணி வெற்றி பெற்றது.
# சோயிப் மாலிக்

## சர்வதேச போட்டிகள்

### ஒருநாள் பன்னாட்டுத் துடுப்பாட்டம்

1999 ஆம் ஆண்டில் கொக்கக் கோலா வாகையாளர் கோப்பைத் தொடரில் பாக்கித்தான் அணியில் விளையாடும் வாய்பினைப் பெற்றார், அக்டோபர் 14 இல்சார்ஜா அமீரகத்தில் நடைபெற்ற மேற்கிந்தியத் தீவுகள் துடுப்பாட்ட அணிக்கு எதிரான இரண்டாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.
# சோயிப் மாலிக்

## சர்வதேச போட்டிகள்

### பன்னாட்டு இருபது20

2006 ஆம் ஆண்டில் பாக்கித்தான் துடுப்பாட்ட அணி இங்கிலாந்து நாட்டில் சுற்றுப்பயணம் செய்தது. ஆகஸ்டு 28 இல் இங்கிலாந்துத் துடுப்பாட்ட அணிக்கு எதிரான பன்னாட்டு இருபது20 போட்டியில் இவர் அறிமுகமானார். துவக்க வீரராக களம் இறக்கிய இவர் 16 பந்துகளில் 16 ஓட்டங்களை எடுத்தார். இதில் 2 நான்குகளும் அடங்கும். இந்தப் போட்டியில் பாக்கித்தான் அணி 5 இலக்குகள் வித்தியாசத்தில் வெற்றி பெற்றது.
# சுஐப் முகம்மது

**சுஐப் முகம்மது** (*Shoaib Mohammad*, பிறப்பு: சனவரி 3 1961), பாக்கித்தானியத் துடுப்பாட்டக்காரர். இவர் 45 தேர்வுத் துடுப்பாட்டப் போட்டிகளிலும் 63 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1983 இலிருந்து 1995 வரை பாக்கித்தான் அணிக்காக தேர்வுத் துடுப்பாட்டப் போட்டிகளிலும் விளையாடியுள்ளார்.
# சகீர் கான்

**சகீர் கான்** (*Zakir Khan* பிறப்பு: ஏப்ரல் 3 1963), ஒரு பாக்கித்தானியத் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் 17 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1984 இலிருந்து 1990வரை பாக்கித்தான் அணிக்காக தேர்வுத் துடுப்பாட்டப் போட்டிகளிலும் விளையாடியுள்ளார்.
# சகீல் அகமது (இளையவர்)

**சகீல் அகமது (இளையவர்)** (*Shakeel Ahmed, Jr.* பிறப்பு: நவம்பர் 12 1971), ஒரு முன்னாள் பாக்கித்தானியத் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் இரண்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1993-லிருந்து 1995 வரை பாக்கித்தான் அணிக்காக தேர்வுத் துடுப்பாட்டப் போட்டிகளிலும் விளையாடியுள்ளார்.
# சகீல் அகமது (மூத்தவர்)

**சகீல் அகமது (மூத்தவர்)** (*Shakeel Ahmed sr*, பிறப்பு: பிப்ரவரி 12 1966), ஒரு பாக்கித்தானியத் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் 109 முதல்தர துடுப்பாட்டப் போட்டிகளிலும் கலந்து கொண்டுள்ளார். 1988 இல் பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார். இவர் குவைத்தைப் பிறப்பிடமாகக் கொண்டவர்.
# சக்லேன் முஸ்டாக்

**சக்லேன் முஸ்டாக்** (Saqlain Mushtaq, பிறப்பு: திசம்பர் 29 1976 ), முன்னாள் பாக்கித்தானியத் துடுப்பாட்டக்காரர். தற்போது, 2021 ஐசிசி ஆண்கள் இருபது20 உலகக்கிண்ணப் போட்டிகளில் விளையாடி வரும் பாக்கித்தான் அணியின் தற்காலிக பயிற்சியாளராக உள்ளார். தூஸ்ரா எனப்படும் ஒருவகைப் பந்து வீச்சு முறையை முதன்முதலில் அறிமுகப்படுத்தியவர். இவர் தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1995இலிருந்து 2004வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.
# சக்லேன் முஸ்டாக்

## சர்வதேச போட்டிகள்

### தேர்வுத் துடுப்பாட்டம்

1995 ஆம் ஆண்டில் இலங்கைத் துடுப்பாட்ட அணி பாக்கித்தானில் சுற்றுப் பயணம் செய்து விளையாடியது. செப்டம்பர் 8 இல் பெசாவரில் நடைபெற்ற இலங்கைத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 54 பந்துகளில் இறுதிவரை ஆட்டமிழக்காமல் 8 ஓட்டங்களை எடுத்தார். பந்துவீச்சில் 18 ஓவர்கள் வீசி 48 ஓட்டங்களை விட்டுக்கொடுத்தார்.இதில் 2 இலக்குகளைக் கைப்பற்றினார். இதில் 4 ஓவர்களை மெய்டனாக வீசினார். இவரின் சராசரி 2.72 ஆகும்.பின் இரண்டாவது ஆட்டப் பகுதியில் பந்துவீச்சில் 26 ஓவர்கள் வீசி 58 ஓட்டங்களை விட்டுக்கொடுத்து 2 இலக்கினைக் கைப்பற்றியுள்ளார். இதில் 10 ஓவர்களை மெய்டனாக வீசினார். இந்தப் போட்டியில் பாக்கித்தான் அணி இன்னிங்ஸ் மற்றும் 40 ஓட்டங்கள் வித்தியாசத்தில் வெற்றி பெற்றது.
# சக்லேன் முஸ்டாக்

## சர்வதேச போட்டிகள்

### தேர்வுத் துடுப்பாட்டம்

#### இறுதிப் போட்டி

2004 ஆம் ஆண்டில் இந்தியத் துடுப்பாட்ட அணி , பாக்கித்தானில் சுற்றுப் பயணம் செய்து விளையாடியது. ஏப்ரல் 28 இல் முல்தானில் நடைபெற்றஇந்தியத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியின் முதல் ஆட்டப் பகுதியில் பந்துவீச்சில் 43 ஓவர்கள் வீசி 204 ஓட்டங்களை விட்டுக்கொடுத்தார்.இதில் 1 இலக்குகளைக் கைப்பற்றினார். இதில் 4 ஓவர்களை மெய்டனாக வீசினார். இவரின் சராசரி 4.74 ஆகும். 6 பந்துகளில் 5 ஓட்டங்கள் எடுத்தார்.பின் இரண்டாவது ஆட்டப் பகுதியில் 14 பந்துகளில் ஓட்டம் ஏதும் எடுக்காமல் அனில் கும்ப்ளேவின்<nowiki/>பந்துவீச்சில் ஆட்டமிழந்தார். இந்தப் போட்டியில் இந்திய அணி இன்னிங்ஸ் மற்றும் 50ஓட்டங்கள் வித்தியாசத்தில் வெற்றி பெற்றது.
# சக்லேன் முஸ்டாக்

## சர்வதேச போட்டிகள்

### ஒருநாள் பன்னாட்டுத் துடுப்பாட்டம்

1995 ஆம் ஆண்டில் இலங்கைத் துடுப்பாட்ட அணி பாக்கித்தானில் சுற்றுப் பயணம் செய்து விளையாடியது. இதில் பாக்கித்தான் அணியில் விளையாடும் வாய்பினைப் பெற்றார், செப்டம்பர் 29<nowiki/>இல் குஜ்ரன்வாலாவில் நடைபெற்ற இலங்கைத் துடுப்பாட்ட அணிக்கு எதிரான முதல் ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியில் 5 ஓவர்கள் வீசி 27 ஓட்டங்களை விட்டுக் கொடுத்தார்.ஆனால் இலக்கினைக் கைப்பற்றவில்லை.இந்தப் போட்டியில் பாக்கித்தான் அணி 9 இலக்குகள் வித்தியாசத்தில் வெற்றி பெற்றது.
# சக்லேன் முஸ்டாக்

## சர்வதேச போட்டிகள்

### ஒருநாள் பன்னாட்டுத் துடுப்பாட்டம்

#### இறுதிப் போட்டி

2003 ஆம் ஆண்டில் தென்னாப்பிரிக்கத் துடுப்பாட்ட அணி பாக்கித்தானில் சுற்றுப் பயணம் செய்து விளையாடியது. இதில் பாக்கித்தான் அணியில் விளையாடும் வாய்பினைப் பெற்றார், அக்டோபர் 7 , இல் நடைபெற்ற தென்னாப்பிரிக்கத் துடுப்பாட்ட அணிக்கு எதிரான மூன்றாவது ஒருநாள் பன்னாட்டுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியில் 8 ஓவர்கள் வீசி 52 ஓட்டங்களை விட்டுக் கொடுத்தார்.ஆனால் இலக்கினைக் கைப்பற்றவில்லை.இந்தப் போட்டியில் தென்னாப்பிரிக்க அணி டக்வோர்த் லூயிஸ் முறைப்படி 13 ஓட்டங்கள் வித்தியாசத்தில் வெற்றி பெற்றது.  
மேலும் இவர் இஸ்லாமாபாத் துடுப்பாட்ட சங்கம், லாகூர்பாட்ஷாஸ், பாக்கித்தான் சர்வதேச ஏர்லைன்ஸ்,சர்ரே மற்றும் சசக்ஸ் ஆகிய அணிகளுக்காக உள்ளூர்ப் போட்டிகளில் விளையாடியுள்ளார்.
# சப்ராஸ் நவாஸ்

**சப்ராஸ் நவாஸ்** (*Sarfraz Nawaz,* பிறப்பு: திசம்பர் 1 1948), ஒரு பாக்கித்தானியத் துடுப்பாட்டக்காரர். இவர் 55 தேர்வுத் துடுப்பாட்டப் போட்டிகளிலும், 45 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1969இலிருந்து 1984வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார். இவர் பாக்கித்தான் தேசிய அணியின் தலைவராக 1983 - 1984 பருவ ஆண்டுகளில் கடமையாற்றியுள்ளார்
# சப்ராஸ் அகமது

**சப்ராஸ் அகமது** (*Sarfraz Ahmed*, பிறப்பு: மே 22 1987, பாக்கித்தானியத் துடுப்பாட்டக்காரர்), குச்சக்காப்பாளர். இவர் பாக்கித்தான் அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடியுள்ளார். தற்போது இவர் பாக்கித்தான் துடுப்பாட்ட அணியின் அனைத்து வடிவ போட்டிகளுக்கும் தலைவராக உள்ளார். இவரின் தலைமையில் 2017 ஐசிசி வாகையாளர் கோப்பையை வென்றது. இந்தியாவில் நடைபெற்ற 2016 ஐசிசி உலக இருபது20 போட்டியின் போது இவர் தலைவரக நியமிக்கப்பட்டார். பெப்ரவரி 9 இல் இவர் ஒருநாள் பன்னாட்டுத் துடுப்பாட்டப் போட்டிகளுக்குத் தலைவராக நியமிக்கப்பட்டார். அசார் அலி தலைமைப் பொறுப்பில் இருந்து விலகியதால் இவருக்கு வய்ப்பு வழங்கப்பட்டது.மிஸ்பா-உல்-ஹக் தேர்வுத் துடுப்பாட்டப் போட்டிகளில் இருந்து ஓய்வு பெற்றதைத் தொடர்ந்து இவர் பாக்கித்தான் அணியின் 32 ஆவது தலைவராக நியமிக்கப்பட்டார். மார்ச், 2018 ஆம் ஆண்டில் பாக்கித்தான் தேசிய நாள் அன்று இவருக்கு *சிதாரா-இ-இம்தியாசு* விருது வழங்கப்பட்டது. இந்த விருதினைப் பெற்ற மிக இளம்வயது துடுப்பாட்ட வீரர் எனும் சாதனை படைத்தார்.
# சப்ராஸ் அகமது

## சர்வதேச போட்டிகள்

### தேர்வுத் துடுப்பாட்டம்

2010 ஆம் ஆண்டில் பாக்கித்தான் துடுப்பாட்ட அணி ஆத்திரேலியாவில் சுற்றுப்பயணம் செய்து விளையாடியது . சனவரி 14 இல் ஹோபார்ட்டில் நடைபெற்ற ஆத்திரேலியத் துடுப்பாட்ட அணிக்கு எதிரான மூன்றாவது தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 6 பந்துகளை 1 ஓட்டம் எடுத்து காடிச்சின் பந்துவீச்சில் ஆட்டமிழந்தார். பின் இரண்டாவது ஆட்டப் பகுதியில் 27 பந்துகளில் 5 ஓட்டங்கள் எடுத்தார்.இந்தப் போட்டியில் ஆத்திரேலிய அணி 231 ஓட்டங்கள் வித்தியாசத்தில் வெற்றி பெற்றது. பின் பாக்கித்தான் அணி அயர்லாந்தில் சுற்றுப் பயணம் செய்து தேர்வுத் துடுப்பாட்டப் போட்டிகளில் விளையாடியது. இந்த தேர்வுத் துடுப்பாட்டப் போட்டியில் மே, 11 இல், டப்ளினில் நடைபெற்றது . இதன் முதல் ஆட்டப் பகுதியில் 40 பந்துகளில் 20 ஓட்டங்கள் எடுத்து தாம்சன் பந்துவீச்சில் ஆட்டமிழந்தார். பின் இரண்டாவது ஆட்டப் பகுதியில் 12 பந்துகளில் 8 ஓட்டங்கள் எடுத்து மீண்டும் தாம்சன் பந்துவீச்சில் ஆட்டமிழந்தார். இதில்பாக்கித்தான் அணி 5 இலக்குகள் வித்தியாசத்தில் வெற்றி பெற்றது.
# சப்ராஸ் அகமது

## சர்வதேச போட்டிகள்

### ஒருநாள் போட்டிகள்

2007ஆம் ஆண்டில் பாக்கித்தான் துடுப்பாட்ட அணி இந்தியாவில் சுற்றுப் பயணம் செய்து விளையாடியது. இதில் பாக்கித்தான் அணியில் விளையாடும் வாய்பினைப் பெற்றார், நவம்பர்,18 இல் ஜெய்பூரில் நடைபெற்ற இந்தியத் துடுப்பாட்ட அணிக்கு எதிரான ஐந்தாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். ஆனால் இந்தப்போட்டியில் மட்டையாட இவருக்கு வாய்ப்பு கிடைக்கவில்லை.  
2015 ஆம் ஆண்டில் நடைபெற்ற 2015 துடுப்பாட்ட உலகக்கிண்ணத் தொடரில் அணியில் இடம்பெற்றார். ஆனால் முதல் நான்கு போட்டிகளில் இவருக்கு விளையாட வாய்ப்பு கிடைக்கவில்லை.தொடர்ச்சியாக அணி தோல்வி அடைந்ததினால் இவருக்கு தென்னாப்பிரிக்கத் துடுப்பாட்ட அணிக்கு எதிரான ஐந்தாவது போட்டியில் விளையாட வாய்ப்பு அளிக்கப்பட்டது. இந்தப் போட்டியில் 49 பதுகளில் 49 ஓட்டங்கள் எடுத்தார். மேலும் குச்சக் காப்பாளராக 6 *கேட்ச்கள்* பிடித்து சாதனை படைத்தார். இதன்மூலம் அடம் கில்கிறிஸ்ற் சாதனையை சமன் செய்தார். இந்தப் போட்டியில் ஆட்டநாயகன் விருது பெற்றார். பின் அயர்லாந்து துடுப்பாட்ட அணிக்கு எதிரான போட்டியில் இறுதிவரை ஆட்டமிழக்காமல் 101* ஓட்டங்கள் எடுத்து அணியினை காலிறுதிச் சுற்றுக்குச் செல்ல உதவினார். இந்தப் போட்டியிலும் ஆட்ட நாயகன் விருது பெற்றார்.
# சுல்பிகார் அகமது

**சுல்பிகார் அகமது** (*Zulfiqar Ahmed*, பிறப்பு: நவம்பர் 22 1926), பாக்கித்தானியத் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும் 61 முதல்தர துடுப்பாட்டப் போட்டிகளிலும் கலந்து கொண்டுள்ளார். 1952 இலிருந்து 1956வரை பாக்கித்தான் அணிக்காக தேர்வுத் துடுப்பாட்டப் போட்டிகளிலும் விளையாடியுள்ளார்.
# சுல்கர்னைன்

**சுல்கர்னைன்** (Zulqarnain, பிறப்பு: மே 25 1962), பாக்கித்தானியத் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் 16 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1952 இலிருந்து 1956வரை பாக்கித்தான் அணிக்காக தேர்வுத் துடுப்பாட்டப் போட்டிகளிலும் விளையாடியுள்ளார்.  
en:Zulqarnain
# சபீர் அகமது

**சபீர் அகமது** (*Shabbir Ahmed*, பிறப்பு: ஏப்ரல் 21 1976), பாக்கித்தானியத் துடுப்பாட்டக்காரர். இவர் 10 தேர்வுத் துடுப்பாட்டப் போட்டிகளிலும், 32 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2003 இலிருந்து 2005 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.
# சடாப் கபீர்

**சடாப் கபீர்** (*Shadab Kabir*, பிறப்பு: நவம்பர் 12 1977), பாக்கித்தானியத் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், ஐந்து ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1996 இலிருந்து 2002 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.
# சபீக் அகமது

**சபீக் அகமது** (*Shafiq Ahmed,* பிறப்பு: மார்ச்சு 28 1949), பாக்கித்தானியத் துடுப்பாட்டக்காரர். இவர் ஆறு தேர்வுத் துடுப்பாட்டப் போட்டிகளிலும், மூன்று ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1974 இலிருந்து 1980 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.
# சபாட் ரனா

**சபாட் ரனா** (*Shafqat Rana*, பிறப்பு: ஆகத்து 10 1943), பாக்கித்தானியத் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும், 107 முதல்தர துடுப்பாட்டப் போட்டிகளிலும் கலந்து கொண்டுள்ளார். 1964 இலிருந்து 1969 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.
# சகீட் மக்பூப்

**சகீட் மக்பூப்** (*Shahid Mahboob,* பிறப்பு: ஆகத்து 25 1962), பாக்கித்தானியத் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 10 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1982 இலிருந்து 1989 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.
# வெண் புள்ளிச் சருகுமான்

*Tragulus meminna* Hodgson, 1843 எனினும், இவ்விரு நாடுகளிலும் வாழும் இவை பொதுவாக வெண் புள்ளிச் சருகுமான் (*Moschiola meminna*) என்றே *ஒன்றிணைந்த பெயரீட்டுத் தகவல் முறை* மற்றும் *உயிர்நூல்* என்பன குறிப்பிடுகின்றன.  
இலங்கையில் வெண் புள்ளிச் சருகுமான்கள் பொதுவாக உலர்வலயத்திலேயே காணப்படுகின்றன. இதற்குப் பதிலாக இலங்கையின் ஈரவலயத்தில் காணப்படும் விலங்கு மஞ்சட் கோட்டுச் சருகுமான் (*Moschiola kathygre*) ஆகும்.
# சுதந்திர நாடு (நாளிதழ்)

**சுதந்திர நாடு** இந்தியா தமிழ்நாடு சென்னையிலிருந்து 1946ம் ஆண்டில் வெளிவந்த ஒரு நாளிதழாகும்.
# சுதந்திர நாடு (நாளிதழ்)

## ஆசிரியர்

- எம்.ஆர்.எம். அப்துற் றகீம்.
இந்தியாவில் இஸ்லாமிய எழுத்தாளர்கள் மத்தியில் குறிப்பிடத்தக்கதோர் எழுத்தாளராகவும், பன்னூலாசிரியராகவும் விளங்கியவர்.
# சுதந்திர நாடு (நாளிதழ்)

## ஆசிரியர்

#### துணையாசிரியர்

- நாவலர் நெடுஞ்செழியன்.
இவர் இந்தியாவின் முன்னாள் நிதி அமைச்சராக பணியாற்றியவர்.
# சுதந்திர நாடு (நாளிதழ்)

## போக்கு

இந்தியாவின் சுதந்திரத்தை குறிக்கோளாகக் கொண்டு ஆரம்பிக்கப்பட்ட இந்த நாளிதழ் நடுநிலைமை செய்திகளை முன்வைத்ததினூடாக மக்கள் மத்தியில் வரவேற்பினைப் பெற்றிருந்தது. இதில் தரமான ஆக்கங்களும், சுதந்திரத்தையொட்டி மக்களை விழிப்புணர்வூட்டும் கட்டுரைகளும் கூடியளவில் இடம்பெற்றுள்ளன.
# தாவூஸ் (இதழ்)

**தாவூஸ்** இந்தியா விருத்தாசலம் எனுமிடத்திலிருந்து 1976ல் வெளிவந்த ஒரு மாதாந்த இதழாகும்.
# தாவூஸ் (இதழ்)

## ஆசிரியர்

- சை. பிச்சைமொய்தீன்
# தாவூஸ் (இதழ்)

## பணிக்கூற்று

- இஸ்லாமிய ஞான இலக்கிய நட்பு இதழ்
# தாவூஸ் (இதழ்)

## உள்ளடக்கம்

இது பொழுதுபோக்கு அம்சங்களுடன் கூடிய பல்சுவை விடயங்களை கொண்டிருந்தது. இதில் தாவூஸ் பேனா நண்பர்கள் கழகம் என்ற பகுதியும் இடம்பெற்றிருந்தது.
# ஆல்ட்மார்க் சம்பவம்

**ஆல்ட்மார்க் சம்பவம்** (*Altmark Incident*; நோர்வே மொழி: *Altmark-affæren*) என்பது இரண்டாம் உலகப் போரின் போது இசுக்கேண்டிநேவியாவில் நிகழ்ந்த ஒரு நிகழ்வைக் குறிக்கிறது. இதில் பிரித்தானியப் போர்க்கைதிகளை ஏற்றிச் சென்ற *ஆல்ட்மார்க்* என்ற ஜெர்மானியப் போக்குவரத்து கப்பலை பிரிட்டனின் வேந்திய கடற்படை நார்வீஜிய கடல் எல்லைக்குள் வழிமறித்து போர்க்கைதிகளை விடுவித்தது.  
செப்டம்பர் 1, 1939ல் நாசி ஜெர்மனியின் போலந்து படையெடுப்புடன் இரண்டாம் உலகப் போர் துவங்கியது. அட்லாண்டிக் பெருங்கடலில் இரு தரப்பு கடற்படைகளும் மோதிக் கொண்டன. ஆனால் ஐரோப்பிய நிலக்களத்தில் பெரிய மோதல்கள் எதுவும் ஏப்ரல் 1941 வரை நிகழவில்லை. இக்காலத்தில் இசுக்கேண்டிநேவியா நாடான நார்வே அச்சு மற்றும் நேச கூட்டணிகளில் சேராமல் நடுநிலை நாடாக இருந்தது. இரு தரப்புக்கும் உதவுவதில்லை என்ற நிலையைக் கொண்டிருந்தது.  
பெப்ரவரி 1940ல் அட்லாண்டிக் பெருங்கடலில் மூழ்கடிக்கப்பட்ட பிரித்தானிய வர்த்தகக் கப்பல்களிலிருந்து காப்பாற்றப்பட்ட பிரித்தானியப் போர்க்கைதிகளை ஏற்றி வந்த ஜெர்மானிய சரக்குக் கப்பல் *ஆல்ட்மார்க்* நார்வேஜிய எல்லைக்கு உட்பட்ட கடல்பகுதி வழியாக ஜெர்மனி செல்ல முற்பட்டது. அதனை சிலமுறை சோதனையிட்ட நார்வீஜியக் கடற்படை அதிகாரிகள் அதில் நடுநிலையை மீறும் செயல்களில் ஈடுபடவில்லை என்று சான்றளித்து அதனைப் பயணிக்க அனுமதித்தனர். ஆனால் ஆல்ட்மார்க்கில் தங்கள் நாட்டுப் போர்க்கைதிகள் இருக்கலாம் என பிரித்தானிய கடற்படை தளபதிகளுக்கு சந்தேகம் எழுந்தது. *ஆல்ட்மார்க்*கை விரட்டி மடக்குமாறு எச். எம். எசு *கொஸ்சாக்* டெஸ்ட்ராயர் ரக போர்க்கப்பலுக்கு உத்தரவிட்டனர். *ஆல்ட்மார்க்*கை விரட்டிய் கொஸ்ஸாக் ஜோஸ்சிங் கடல்நீரேரியில் (Jøssingfjord) அதனை மடக்கியது. இவ்விடம் நார்வீஜிய கடல் எல்லைக்குள் இருந்ததால், நார்வீஜியக் கடற்படை அதிகாரிகள் *ஆல்ட்மார்க்*கைத் தாக்கக் கூடாதென பிரித்தானியக் கடற்படையைத் தடுத்தனர். ஆனால் வேந்திய கடற்படைத் தளபதிகளின் உத்தரவின்படி *கொஸ்சாக்*கின் மாலுமிகள் வலுக்கட்டாயமாக பெப்ரவரி 16ம் தேதி *ஆல்ட்மார்க்* கப்பலில் ஏறி சோதனையிட்டனர். தங்கள் நாட்டு போர்க்கைதிகளைக் கண்டுபிடித்து விடுவித்தனர். அப்போது நடந்த மோதலில் சில ஜெர்மானிய மாலுமிகள் கொல்லப்பட்டனர்; மேலும் சிலர் காயமடைந்தனர். ஆல்ட்மார்க்கில் சிறைவைக்கப்பட்டிருந்த 299 பிரித்தானியப் போர்க்கைதிகள் விடுவிக்கப்பட்டனர்.  
இச்சம்பவத்தால் நார்வீஜிய நடுநிலைமை இரு தரப்பினராலும் கேள்விக்குள்ளாக்கப்பட்டது. போர் விதிமுறைகளை மீறி தங்கள் நாட்டு போர்க்கைதிகளை கொண்டுசெல்ல ஜெர்மானியர்களுக்கு அனுமதி அளித்ததாக பிரித்தானியர்களும், நடுநிலை அறிவித்த ஒரு பகுதியில் தங்கள் நாட்டுக் கப்பலைத் தாக்க பிரித்தானியர்களுக்கு அனுமதி அளித்ததாக ஜெர்மானியர்களும் நார்வே மீது குற்றம் சாட்டினர். இரு தரப்பினருக்கு நார்வேயின் நடுநிலை மீது சந்தேகம் வந்ததால், அதனைக் கைப்பற்ற திட்டங்கள் வகுக்கத் தொடங்கினர். அடுத்து நிகழ்ந்த நார்வே மீதான படையெடுப்புகளுக்கு இச்சம்பவம் ஒரு தூண்டுதலாக அமைந்தது.
# மஞ்சட் கோட்டுச் சருகுமான்

**மஞ்சட் கோட்டுச் சருகுமான்** (*Moschiola kathygre*) என்பது மிக அண்மையில் (2005 ஆம் ஆண்டு) தனியான உயிரினமாகக் கணிக்கப்பட்டு பெயரிடப்பட்ட ஒரு சருகுமான் இனமாகும். இலங்கையின் ஈரவலயத்தில் காணப்படும் இவ்விலங்கு இலங்கைக்குத் தனிச் சிறப்பானதாகும்.  
இவ்வினம் வெண் புள்ளிச் சருகுமான் (*Moschiola meminna*) இனத்திலும் தனியானதாகக் கருதப்பட்டு இனப் பாகுபாட்டு முறையைப் பயன்படுத்திப் பெயரிடப்பட்டுள்ளது. மஞ்சட் கோட்டுச் சருகுமான் தனியினமாகக் குறிக்கப்பட்டது மிக அண்மைக் காலத்தில் என்பதால் இதனைப் பற்றிக் கிடைக்கும் தகவல்களும் மிகக் குறைவாகவே உள்ளன.
# தூதன் (சிற்றிதழ்)

**தூதன்** இலங்கையில் கொழும்பு நகரத்திலிருந்து மாதாந்தம் வெளிவந்த ஒரு இதழாகக் காணப்படுகின்றது.
# தூதன் (சிற்றிதழ்)

## ஆசிரியர்

- உ. அப்துல் மஜீத்.
# தூதன் (சிற்றிதழ்)

## வெளியீடு

- இலங்கை அகமதியா இயக்கம்.
அகமதியா இயக்கத்தின் பிரசார இதழாக இது காணப்பட்டது. 1917ல் இலங்கையில் அகமதியா இயக்கம் ஆரம்பிக்கப்பட்டது. அகமதியா இயக்கத்துக்கு நிதி திரட்டும் முகமாக 'தூதன்' எனும் தமிழ் இதழும், 'மெசேஜ்' எனும் ஆங்கில இதழும் ஆரம்பிக்கப்பட்டதுடன், சொந்த அச்சகம் ஒன்றும் அமைக்கப்பட்டது. இக்காலகட்டத்தில் ஆங்கிலேயர்களின் அச்சகமொன்றில் பணியாற்றியவரே தூதன் ஆசிரியர் மஜீத். அகமதியா இயக்கத்தின் தலைவராகவும், செயலாளராகவும் இவர் இருந்துள்ளார்.
# தூதன் (சிற்றிதழ்)

## உள்ளடக்கம்

இதுவொரு இயக்கத்தின் இதழ் என்ற வகையில் இயக்கத்தின் கொள்கைப் பிரச்சாரங்களுக்கு முக்கியத்துவம் கொடுத்துள்ளது. அகமதியா இயக்கம் பஞ்சாப்பிலுள்ள 'காதியான்' என்ற சிற்றூரில் பிறந்த மீர்சா குலாம் அகமது என்பவரால் 1889ல் தொடங்கப்பட்டுள்ளது. அகமதியா இயக்கம் அவரது பெயரையே கொண்டிருந்தது. அவர் பிறந்த ஊரின் பெயரால் 'காதியானி இயக்கம்' என்றும் கூறப்படுகின்றது. 1947ல் இந்திய விடுதலையின் பின் இப்பகுதி பாக்கித்தானுக்கு மாறியது. 1974ல் பாக்கித்தான் நாடாளுமன்றம் அகமதியர் முஸ்லிம் அல்லாத சிறுபான்மையினர் என அறிவித்தது. 1984ல் அகமதியா இயக்கத்துக்கெதிராக பாக்கித்தானில் சட்டம் இயற்றப்பட்டது.
# தூதன் (சிற்றிதழ்)

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
# கறுப்புச் சாவு

**கறுப்புச் சாவு** (*Black Death*) என்பது 1348 தொடக்கம் 1350 வரை ஐரோப்பாவில் பரவிய ஒரு தொற்று நோய். இது மனித வரலாற்றிலே மிகவும் கெடுதியாக அமைந்த தொற்று நோய்களில் ஒன்றாகக் கருதப்படுகிறது. இது பாக்டீரியாத் தொற்றினால் ஏற்பட்ட பிளேக் என்றே பரவலாக நம்பப்படுகிறது. இது சீனாவில் தோன்றி பட்டுப்பாதை வழியாக கிரிமியாவை சுமார் 1346 இல் அடைந்து, பின்னர் அங்கிருந்து இலண்டன் மற்றும் நண்ணிலப் பகுதிகளுக்கு பயணிக்கும் கப்பல்களில் மறைந்திருந்த கறுப்பு எலிகள் தொற்றுநோய் காவிகளாக செயற்பட்டமையால் ஐரோப்பாவில் உருப்பெறத் தொடங்கிற்று.  
கறுப்புச் சாவு ஐரோப்பிய மக்கள்தொகையில் 30 விழுக்காட்டிற்கும் 60 விழுக்காட்டிற்கும் இடைப்பட்ட மக்களைக் கொன்றுள்ளது. ஐரோப்பிய வரலாற்றை சமூக, சமய, பொருளியல் தளங்களை மற்றியமைத்ததில் இக்கறுப்புச் சாவுக்கு பெரும் பங்கு உண்டு. இச்சாவிலிருந்து தேற 150 ஆண்டுகளுக்கு மேல் எடுத்தது. மீளவும் இது அவ்வப்போது தலையெடுத்த போதும், பத்தொன்பதாம் நூற்றாண்டில் முற்றாக அழிக்கப்பட்டது.
# மேருவைச் செண்டாலடித்த படலம்

**மேருவைச் செண்டாலடித்த படலம்** திருவிளையாடற் புராணத்தில்
என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலின் மதுரைக் காண்டத்தில் வருகின்ற பதினைந்தாவது படலமாகும்.  
இப்படலத்தில் உக்கிர பாண்டியன் சோமசுந்தரப் பெருமானின் உபதேசப்படி மகா மேரு மலையை செண்டால் அடித்து அதன் கால தாமதத்தைத் தடுத்து அதன் மூலம் பொன், பொருள் பெற்ற திருவிளையாடல் கூறப்படுகிறது.
# மேருவைச் செண்டாலடித்த படலம்

## திருவிளையாடல்

உக்கிர பாண்டியன் அகத்தியர் ஓதிய சோமவார விரதத்தை தவறாமல் அனுட்டித்து வந்தார். ஆயினும் கோள்நிலை மாறுபட்டால் பாண்டிய நாட்டில் பெரும் பஞ்சம் நிலவியது. மனம் நொந்திருந்த பாண்டியன் கனவில் சோமசுந்தரப்பெருமான் தோன்றி "அன்பரே! மகாமேரு மலையின் பக்கத்தில் ஒரு பெரிய குகையில் அளவற்ற செல்வம் இருக்கிறது. அம்மலையைச் செண்டாலடித்துச் செருக்கடக்கி செல்வத்தைக் கொண்டுவாரும்" என அருளினார்.  
உக்கிர பாண்டியன் நால்வகைச் சேனைகளையும் திரட்டி மேருவை அடைந்தான். தென் திசை சென்று அழைத்தான். து அசையவில்லை. அதன் சிகரத்தில் செண்டினால் அடித்தான். எட்டுப் புயங்களும் நான்கு தலைகளும் ஒரு வெள்ளைக் குடையும் கொண்ட உருவத்துடன் மேருமலை பாண்டியனை வந்து வணங்கியது. சோமசுந்தரரை வணங்க மறந்து கிடந்த தன்னைத் தட்டியெழுப்பயதற்குப் பிரதி உபகாரமாய் என்ன வேண்டும் எனக் கேட்டது.  
மன்னன் விரும்பிக்கேட்ட பொன்னை எடுத்துச் செல்ல வழிகாட்டியது.
# ஐயா

**ஐயா** என்பது தமிழில் வழங்கப்படும் ஒரு சொல்லாகும். இச்சொல் தமிழர் பேச்சு வழக்கில் பல்வேறு விதமான பயன்பாடுகளைக் கொண்டுள்ளது. குறிப்பாக ஒருவரை கௌரவமாக அல்லது உயர்வாக அழைப்பதற்கு "ஐயா" எனும் சொல் பரவலாகப் பயன்படுகிறது.
# ஐயா

## கௌரவப் பெயர்

ஐயா எனும் சொல் உயர் சான்றோர், உயர் பணிகளில் கடமையாற்றுவோர், வயதில் முதிர்ந்தோர் போன்ற ஆண் பாலினத்தவரை கௌரவமாகவும் உயர்வானவராகவும் விழித்துப் பேசுவதற்கு பயன்படுகிறது.  
ஐயா எனும் சொல் ஆங்கிலத்தில் "Sir" என்பதற்கு இணையான சொல்லாகப் பலவிடங்களில் பயன்படுகிறது. அதேவேளை எல்லாவிடங்களிலும் அவ்வாறே பயன்படுகிறது என்றும் கூறமுடியாது. ஆங்கிலத்தில் வயதில் இளையவரையும் "Sir" என்று அழைப்பதுப்போன்ற பயன்பாடு தமிழில் இல்லை. குறிப்பாக வயதில் ஓரளவேணும் முதர்ச்சியடைந்தோரையும், சான்றோரையும், உயர்பணிகளில் இருப்போரையும் "ஐயா" என்று அழைக்கும் வழக்கு என்பது, ஒருவரை ஏதோவொரு வகையில் உயர்வானவராக கௌரவப்படுத்தி பேசுவதற்கான சொல்லாடலாகவே பார்க்க முடியும்.
# ஐயா

## கௌரவப் பெயர்

### எழுத்துவடிவில்

எழுத்துவடிவிலும் "ஐயா" எனும் சொல் ஆங்கிலத்தில் "Sir" எனும் சொல்லிற்கு இணையானப் பயன்பாடு போன்றே பயன்படுகின்றது. குறிப்பாக கடிதங்கள் எழுதும் பொழுது ஒருவரின் பெயர் தெரியாவிட்டால், பெயருக்கு பதிலாக "ஐயா" என எழுதுதல் தமிழரிடையே வழக்கில் உள்ளது.  
எடுத்துக்காட்டாக:  
- கனம் **ஐயா**!
- கனம் **ஐயா** அவர்களுக்கு,  
அதேவேளை பெயர் தெரிந்தோரையும் "ஐயா" என முன்னொட்டாக இட்டு எழுதுதலும் வழக்கில் உள்ளது. (சிலர் **அய்யா** என எழுதுவதும் உண்டு.)  
- குணசிங்கம் **ஐயா** அவர்களுக்கு
# ஐயா

## கௌரவப் பெயர்

### இலக்கியத்தில்

தமிழ் இலக்கியங்களில் குறிப்பாக தலைவனை "ஐயா" என்று அழைப்பதை பலவிடங்களில் காணலாம்.
# ஐயா

## இலங்கைத் தமிழரின் பேச்சு வழக்கில்

முந்தைய நாட்களில் அதிகளவு இலங்கைத் தமிழரிடையே, குறிப்பாக யாழ் தமிழரிடம், பேச்சு வழக்கில் தகப்பனை "ஐயா" என்று அழைக்கும் வழக்கு இருந்திருந்தது. இந்நாட்களில் அவ்வழக்கு அருகிவிட்டது. அவ்வாறே அம்மாவின் தகப்பனை "அம்மையா", அப்பாவின் தகப்பனை "அப்பையா" என்று அழைக்கும் வழக்குகள் அண்மை காலம் வரை ஒருசில இடங்களில் இருந்துள்ளது. இவ்வழக்கு தற்போது அருகிவருகின்றது எனலாம்.  
- அப்பா = ஐயா
- அப்பாவின் அப்பா = அப்பையா
- அம்மாவின் அப்பா = அம்மையா
# ஐயா

## சிங்களவரிடையே

இலங்கை சிங்களவரிடையே "ஐயா" எனும் சொல் சகோதரனை அழைக்கும் உறவுச் சொல்லாகப் பயன்படுகிறது.  
- அய்யா - அண்ணா (சகோதரன்)
- மகே அய்யா - எனது அண்ணா  
அதேவேளை சகோதரன் அல்லாத வயதில் தன்னையும் விட கூடிய ஒருவரை (தமிழர்கள் "அண்ணை" என்று அழைப்பதுப்போன்று) "ஐயா" என்று அழைக்கும் வழக்கம் இலங்கையில் எல்லாவிடங்களிலும் காணப்படுகின்றது.
# ஐயா

## சிங்களவரிடையே

### காதலனை அழைத்தல்

சகோதரன் அல்லாத ஆண்களை சகோதரத் தன்மையுடன் "ஐயா" என்று அழைக்கும் முறை, காலப்போக்கில் அது காதலாக மாறியப் பின்பும், காதலன் காதலியை "ஐயா" அல்லது "ஐயே" என்று அழைக்கும் வழக்கு சிங்களப் பெண்களிடையே உள்ளது.  
தமிழர்களின் பண்பாட்டில் ஒரு பெண் ஒரு ஆடவனை "அண்ணா" என அழைக்கத்தொடங்கிவிட்டால், அங்கே காதல் பெரும்பாலும் தற்போதைய காலங்களில் ஏற்படுவதில்லை. தமிழ் ஆண்களும் அவ்வாறே "தங்கை" என அழைக்கத்தொடங்கிவிட்டால், அந்த பெண்ணை காதலியாக நினைக்கும் நிலை பெரும்பாலும் இல்லை என்றே சொல்லலாம். ஆனால் சிங்களவரிடையே, "அண்ணா" என்று அழைத்த ஒருவரை காதலிக்கக்கூடாது எனும் கருத்து எங்கும் இருப்பதாக இல்லை. அனேகமான சிங்கள காதலர்கள் "ஐயா" (அண்ணா) என்று காதலனை காதலியும், "நங்கி" (தங்கை) என்று காதலியை காதலனும் அழைப்பதே சிங்களவரிடையேயான பெருவழக்காக உள்ளது.  
இந்த சொல் வழக்கு முறை திருமணமான தம்பதிகளிடையேயும் சிலவிடங்களில் காணமுடிகிறது.
# இந்திய புள்ளிச் சருகுமான்

**இந்திய புள்ளிச் சருகுமான்** (*Moschiola indica*) என்பது இந்தியாவிலும் நேபாளத்திலும் வசிக்கும் சருகுமான் குடும்பத்தில் உள்ள இரட்டைப்படைக் குளம்பி விலங்காகும். இதன் உடலின் நீளம் கிட்டத்தட்ட 23 அங்குலம் (57.5 சமீ) உம் இதன் வாலின் நீளம் கிட்டத்தட்ட 1 அங்குலம் (2.5 சமீ) உம் ஆகும்; இதன் நிறை அண்ணளவாக 7 இறாத்தல் (3 கிகி) இருக்கும்.  
மழைக்காடுகளில் வாழும் இது இரவில் நடமாடக்கூடியதாகும். வெண் புள்ளிச் சருகுமான் (*Tragulus meminna*) இனத்தின் துணையினமொன்றாக முன்னர் வகைப்படுத்தப்பட்டிருந்த இது கூடுதல் ஆய்வுகளின் பின்னர் தனியினமாகக் குறிக்கப்பட்டது.
# இந்திய புள்ளிச் சருகுமான்

## விளக்கம்

இந்திய புள்ளிச் சருகுமான்கள் மெலிந்த கால்களும், சற்று உயரத் தூக்கபட்ட பின்புறமும், சிறிய உடலும் கொண்டவை. இவற்றின் உடலமைப்பால் முன் கால்கள் சற்று குட்டையாக உள்ளதுபோலத் தோன்றும்.  
இவை காடுகளிலும், செடி கொடிகள் நிறைந்த மலைப் பகுதிகளிலும் காணப்படும். பாறை இடுக்குகளிலும், மரப் பொந்துகளிலும் மறைந்து வாழக்கூடியவை. பயந்த சூபாவம் உடைய இவை தங்கள் மறைவிடங்களில் இருந்து காலையிலும், அந்தியிலும் உணவிற்காக வெளியே வருபவை.  
இவற்றின் உடலில் பழுப்பும், காவி நிறமும் சேர்ந்த நிறத்தில் உரோமங்கள் இருக்கும். விலாப் பகுதியில் வெள்ளை நிறத் திட்டுகள் காணப்படுகின்றன. இவை பார்ப்பதற்கு நீண்ட கோடுகள் போலக் காணப்படுகின்றன. இந்த சருகு மான்களின் அடிவயிறு வெண்மையானவை. உடலில் ஆங்காங்கே மஞ்சள் நிறப்புள்ளிகள் உண்டு.
# இந்திய புள்ளிச் சருகுமான்

## நடத்தையியல்

இந்திய சருகு மான்கள் கூட்டமான வாழ்வதில்லை. ஆண்மான்கள் இனைச்சேர்க்கை காலத்தில் மட்டும் பெண் மானை நாடி வரும். மலைக்காலம் முடிந்த பிறகு பெண்மான்கள் இரண்டு குட்டிகளை ஈனும்.
# தொலைபேசியில் ஒட்டு கேட்கும் வழக்கு

.தொலைபேசியில் ஒட்டு கேட்கும் வழக்கு:  
தொலைபேசிப் பேச்சை ஒட்டு கேட்பது அடிப்படை உரிமையை மீறுவதாகும். எனினும் சில முக்கிய சந்தர்ப்பங்களில் அரசு அதைச் செய்யலாம் என்று உச்ச நீதிமன்றம் தீர்ப்பளித்துள்ளது.
தொலைபேசி பேச்சை அரசு ஒட்டு கேட்பதற்கு எதிர்ப்பு தெரிவித்து பொதுநலன் வழக்கை மக்கள் சிவில் உரிமை கழகம் (பியுசில்) என்ற அமைப்பு தாக்கல் செய்திருந்தது. அந்த வழக்கை நீதிபதிகள் குல்தீப் சிங், சாஹீர் அகமது கொண்ட டிவிஷன் பெஞ்ச் விசாரித்துத் தீர்ப்பளித்தது.
தனிநபரின் அந்தரங்கத்தில் தலையிடுவது அடிப்படை உரிமைக்கு முரணானது. தொலைபேசி பேச்சை ஒட்டுக் கேட்பது அத்தகைய உரிமையை மீறுவதாகுமென்று பெஞ்ச் தெரிவித்தது.
1855 ஆம் ஆண்டு இந்திய தந்திச் சட்டம் பிரிவு 2ஆம் விதிகளின் படி தொலைபேசிப் பேச்சை ஒட்டு கேட்க அரசுக்குத் தகுதியிருந்தாலும், நியாயமான வகையில் விதிமுறைகளை உருவாக்கி அரசு தெளிவுபடுத்த வேண்டும். அது வகுக்கப்படும் வரையில் தொலைபேசி பேச்சை ஒட்டு கேட்பது குறித்த வழிகாட்டுதலை அரசு உருவாக்குமாறு பெஞ்ச் கோரியது. .
விதிகள் உருவக்கப்படும் வரையில் சில நிபந்தனைகளை நீதிமன்றம் விதித்துள்ளது. 5 ஆம் பிரிவின் படி தொலைபேசி பேச்சை ஒட்டு கேட்பதற்கு ஒன்றிய அரசின் உள்துறைச் செயலர் அல்லது மாநில உள்துறை செயலரிடம் உரிய அனுமதியை பெற வேண்டும்  
சில அசாதாரணமான சந்தர்ப்பங்களில் ஒன்றிய அரசு அல்லது மாநில அரசின் கூடுதல் செயலருக்குக் குறையாத அந்தஸ்துள்ள அதிகாரிகளிடம் அனுமதி பெற்றுக் கொள்ளலாம்.  
தனது உத்தரவில் நீதிமன்றம் மேலும் கூறியிருப்பதாவது, தொலைபேசி பேச்சை ஒட்டுக் கேட்க அனுமதிப்பது இரண்டு மாதங்களுக்கு மட்டுமே செல்லுபடியாகும். தேவைப்பட்டால் அதிகபட்சமாக 6 மாதம் வரை அனுமதியுண்டு.  
தொலைபேசி பேச்சை ஒட்டுக் கேட்க அனுமதிக்கும் எந்த ஆணையையும் மறுமதிப்பீடு செய்ய மத்தியிலும் மாநிலங்களிலும் ஆய்வுக் குழுவை நியமிக்க வேண்டும். ஆணையை இரண்டு மாதங்களுக்குள் கமிட்டி ஆய்வு செய்ய வேண்டும். மைய அரசில் அமையும் குழுவில் மத்திய அமைச்சகச் செயலர், டெலிகாம் செயலர் இருப்பர், மாநில அளவில் அரசுத் தலைமைச் செயலர், உள்துறை செயலர் அங்கம் வகிப்பர்.
தொலைபேசி ஒட்டுக் கேட்கப்பட்டது குறித்து அனைத்து ஆவணங்கள் மற்றும் இதர நிருவணங்களையும் சம்பந்தப்பட்ட அதிகாரிகள் வைத்திருக்க வேண்டும் என்று நீதி மன்றம் உத்தரவிட்டுள்ளது.
# மதுரை அளக்கர் ஞாழலார் மகனார் மள்ளனார்

**மதுரை அளக்கர் ஞாழலார் மகனார் மள்ளனார்** சங்ககாலப் புலவர்களில் ஒருவர். இவரது 13 பாடல்கள் சங்கநூல் தொகையில் இடம்பெற்றுள்ளன. அவை:  
அகநானூறு 33, 144, 174, 244, 314, 344, 353,  
குறுந்தொகை 188, 215,  
நற்றிணை 82, 297, 321,  
புறநானூறு 388  
ஆகியவை.
- அளக்கர் ஞாழல் என்பது சங்ககாலத்தில் மதுரையின் ஒரு பகுதியாக விளங்கியது. அது ஞாழல்மரம் மிகுதியாக இருந்த பகுதி. இப்பகுதியில் மிகவும் சிறப்புற்று விளங்கியவர் மதுரை அளக்கர் ஞாழலார். இவரது மகன் இப் புலவர் மள்ளனார்.
- பாடல் சொல்லும் செய்திகள்
# மதுரை அளக்கர் ஞாழலார் மகனார் மள்ளனார்

## முல்லைத்திணைப் பாடல்கள்

### துனிதீர் முயக்கம்

அவருக்கு என்மீது அருள் இல்லாமல் போனாலும் போகட்டும. என்னைப் பிரியாமல் வாழவேண்டிய அறநெறி பிழைக்கிறாரே என்று என் மனைவி புலம்புகிறாளாம். இந்த நிலையிலும் என் போர்க்கள வெற்றிச் செல்வத்தைக் கேட்கும்போதெல்லாம் உவகை கொள்கிறாளாம். நான் அவளது ஊடலைத் தீர்த்து அணைப்பதுபோல் என் வெற்றியைத் தழுவி உவகை கொள்கிறாளாம். - போர்ப்பாசறையில் இருக்கும் தலைவன் இவ்வாறு நினைக்கிறான்.
:அகம் 144
# மதுரை அளக்கர் ஞாழலார் மகனார் மள்ளனார்

## முல்லைத்திணைப் பாடல்கள்

### நின்றன்று விறல்

வெற்றிச் செல்வம் நிலையானது என்று வேந்தன் போரிட ஏவ நான் வந்துள்ளேன். அது தெரியாமல் என் மனைவி என் தேர் வந்த காலடிப் பள்ளத்தில் முல்லைக்கொடியை நட்டு நீரூற்றி வளர்க்கிறாள். இப்போது மழையும் பெய்து அதனை வளர்க்கிறது. வேங்கைப்பூ கொட்டிக் கிடப்பது போல் சுணங்கு அணிந்த மாந்தளிர் மேனியள் மெல்ல மெல்ல அடியெடுத்து என்னிடமிருந்து நாணத்தோடு ஒதுங்கும் அழகே அழகு - போர்ப் பாசறையில் இருக்கும் தலைவன் இவ்வாறு நினைக்கிறான்.
:அகம் 174
# மதுரை அளக்கர் ஞாழலார் மகனார் மள்ளனார்

## முல்லைத்திணைப் பாடல்கள்

### பாணன் தூது

வரினும், வாராராயினும் ஆண்டு அவர் இனிதுகொல்! வாழி! தோழி! என்று தன் தோழியிடம் சொல்லித் தலைவி வருந்திக்கொண்டிருக்கிறாள் என்று தூது வந்த பாணன் சொன்னான். நம் வினை முற்றுப் பெற்றது. நீ புரவியைத் தேரில் விரைந்து பூட்டிச் செலுத்துக! என்று தலைவன் தன் தேர்ப்பாகனிடம் சொல்கிறான்.
:அகம் 244
# மதுரை அளக்கர் ஞாழலார் மகனார் மள்ளனார்

## முல்லைத்திணைப் பாடல்கள்

### கடவுள் கற்பின் மடவோள்

- கடவுள் = கடமை உள்ளமை. கடமை உணர்வும், கற்பும், இவற்றில் மடம்பட்டுக் கிடத்தலும் அவள் பண்பு. அவள் சொல்கிறாள், கார்காலம் வந்துவிட்டது. அவர் இன்னும் வரவில்லையே எதனால்? - என்கிறாள்.
# மதுரை அளக்கர் ஞாழலார் மகனார் மள்ளனார்

## முல்லைத்திணைப் பாடல்கள்

### கடவுள் கற்பின் மடவோள்

#### நூல்நெறி நுணங்கிய கால்நவில் புரவி

குதிரை பூட்டிய தேரை ஓட்டும் இலக்கணம் சொல்லும் நூல் அக்காலத்தில் இருந்தது.
# மதுரை அளக்கர் ஞாழலார் மகனார் மள்ளனார்

## முல்லைத்திணைப் பாடல்கள்

### கடவுள் கற்பின் மடவோள்

#### இனந்தேர் உழவர் இன்குரல்

மாலையில் செவ்வழிப்பண் என்பது போன்ற பண்ணின் இனம் தேர்ந்து அப் பண்ணை உழுவோரின் இனிய வாய்பாட்டு.
##### மாலை நிகழ்வுகள்
- இனம் தேர் உழவர் பாடுவர்.
- இரலை மான் அணும் பெண்ணும் தழுவிக்கொண்டு உகளும் (துள்ளி விளையாடும்)
- காதலர் தேரில் செல்வர்.
- யாழில் செவ்வழிப்பண் ஒலிக்கும்.  
:அகம் 314
# மதுரை அளக்கர் ஞாழலார் மகனார் மள்ளனார்

## முல்லைத்திணைப் பாடல்கள்

### கையுடை வலவன்

தேரோட்டும் கைவண்ணம் பெற்ற வலவ! என் காதலி நகைமுத்தை நான் பெறும்படி தோரை விரைந்து செலுத்துக. மழை பொழிந்து பிடவம் பூ பூத்துக்கிடக்கிறது. மகளிர் கையில் அணியும் தோணி என்னும் அணிகலன் போல மரத்தில் மயிலினம் நடமாடுகிறது. இரவு வருமுன் போய்ச் சேரும்படி தேரைச் செலுத்துக என்கிறான் தலைவன்.
:அகம் 344
# மதுரை அளக்கர் ஞாழலார் மகனார் மள்ளனார்

## முல்லைத்திணைப் பாடல்கள்

### வாலிழை நெகிழ்த்தோர் வாரார்

முல்லை பூத்து முல்லைநிலம் தகைமை பெற்றுள்ள கார்காலம் வந்துவிட்டது. மாலைப் பொழுதும் வந்துவிட்டது. அவர் இன்னும் வரவில்லையே! என்று கவலை கொள்கிறாள் தலைவி.
:குறுந்தொகை 188
# மதுரை அளக்கர் ஞாழலார் மகனார் மள்ளனார்

## முல்லைத்திணைப் பாடல்கள்

### பார்ப்பன மகளிர்

வலவ! பார்ப்பன மகளிர் முல்லைப் பூ அணியவும், புருவை ஆட்டின் தொகுதி மணியொலி போல் பாடிக்கொண்டு இருப்பிடம் நோக்கிச் செல்லவும் மாலைப் பொழுது வந்துவிட்டது. அதோ பார். என்னவள் இருக்கும் ஊரின் மரம் தெரிகிறது. நான் இல்லாமல் வறண்டுபோயிருக்கும் மனையில் அவள் வருந்திக்கொண்டிருப்பாள். விரைந்து தேரைச் செலுத்துக - என்கிறான் தலைவன்.
:நற்றிணை 321
# மதுரை அளக்கர் ஞாழலார் மகனார் மள்ளனார்

## பாலைத்திணைப் பாடல்கள்

### உளிவாய் வெம்பரல்

நெஞ்சே! உளியைப் போன்ற வாயையுடைய சூடான பரல் கற்கள் காலை உருத்தும் வருத்தும் வழியில் சென்றாலும் ஆள்வினையால் பொருளைத் தேடுவதுதான் நன்று என்று எனக்குக் காட்டுகிறாய். மனைக்கு மாட்சிமை உடைய வாணுதலைப் பிரிய எண்ணுகிறாய். பொருளைப் பிறர் தரமுடியும். வானவன் ஆளும் கொல்லிமலையில் வளைந்து வளர்ந்திருக்கும் மூங்கில் போன்ற இவளுடைய தோளைப் பிறர் தர முடியுமா - என்கிறான் தலைவன்.
:அகம் 33
# மதுரை அளக்கர் ஞாழலார் மகனார் மள்ளனார்

## பாலைத்திணைப் பாடல்கள்

### மூப்பினது வரவு

மீண்டும் பொருளீட்டச் செல்ல எண்ணிய தலைவன் நினைத்துப் பார்க்கிறான்.  
நெஞ்சே! நாள் சென்றுகொண்டிருக்கிறது. மூப்பு வந்துகொண்டிருக்கிறது. காம இன்பம் பற்றி உனக்குத் தெரியுமே! விருந்தினரைப் பேணும்பொருட்டு நீரோ, நிழலோ இல்லாத காட்டில் மீண்டும் ஆள்வினை மேற்கொள்வாயா?
:அகம் 353
# மதுரை அளக்கர் ஞாழலார் மகனார் மள்ளனார்

## பாலைத்திணைப் பாடல்கள்

### வருவர்கொல் வாழி தோழி

தோழியிடம் சொல்லித் தலைவி ஏங்குகிறாள்.  
ஆண்யானை நீரில்லாத வெற்றுக் குளத்தைத் துழாவிவிட்டுத் தன் பெண்யானையிடம் சென்று அதனைப் புலி தாக்காமல் காக்கும் பாலைநில வழியில் சென்றவர் இன்று பொழுது இறங்கும் நேரத்திலாவது வருவாரா?
:குறுந்தொகை 215
# மதுரை அளக்கர் ஞாழலார் மகனார் மள்ளனார்

## குறிஞ்சித்திணைப் பாடல்கள்

### முருகு புணர்ந்து இயன்ற வள்ளி

தோழி தலைவியைத் தலைவனுக்குத் தந்தாள். அவன் அவளைத் துய்த்துவிட்டுப் பாராட்டுகிறான்.  
கொடிச்சியே!உன் தோள் எனக்கு நோயும் தருகிறது. நோயையும் போக்குகிறது. காட்டுப் பன்றியைக் (கோணாய்=கோள்+நாய்) கவ்வப் பிடித்துக்கொண்டு வரும் கானவர் சிறுகுடியில் முருகனைப் புணர்ந்து தோன்றும் வள்ளி போல் இருக்கிறாய். என் நோயை நீ அறிவாயா?
:நற்றிணை 82
# மதுரை அளக்கர் ஞாழலார் மகனார் மள்ளனார்

## குறிஞ்சித்திணைப் பாடல்கள்

### பொன் செய் வள்ளம்

தலைவனுக்குக் கேட்குமாறு தோழி தலைவியிடம் சொல்கிறாள்.  
பொன்னால் செய்த கிண்ணத்தில் இருக்கும் பாலை அருந்தாமல் படுக்கையைப் பகையாக்கிக்கொண்டு படுத்திருக்கிறாய். உன் மகிழா மகிழ்ச்சி எனக்குப் புரிகிறது. உனக்குள் தோன்றும் குறிப்பு மிகப் பெரியது. அது மிளகுக்கொடி சுற்ற உறங்கும் யானையை உடைய நாடன் மெல்ல வந்து உன் நெஞ்சுக்குள் அகப்பட்டுக்கொண்டதுதானே?
:நற்றிணை 297
# மதுரை அளக்கர் ஞாழலார் மகனார் மள்ளனார்

## சிறுகுடி கிழான் பண்ணனைப் பாடியது

(இந்தப் பாடலின் அடிகள் சிதைந்துள்ளன) சிறுகுடி மக்களின் உரிமைத் தலைவனாக விளங்கிய இந்தப் பண்ணன் 'தென்னன் மருகன்' என்று குறிப்பிடப்படுகிறான். இந்தப் புலவரைப் பேணிவந்தவன் வழுதி. தென்னன் மருகன் பண்ணனைப் பாடாவிட்டால் வழுதியின் கண்ணோட்டம் இல்லாமல் போய்விடும் என்கிறார் புலவர்.  
கிணைப்பறையை முழக்கிக்கொண்டு பண்ணனிடம் சென்றால் துன்பமெல்லாம் பறந்தோடும்படி கொடை நல்குவானாம்.
:புறம் 388
# மதுரை அளக்கர் ஞாழலார் மகனார் மள்ளனார்

## சிறுகுடி கிழான் பண்ணனைப் பாடியது

### வெள்ளி தென்புலத்து உறைய ...

வெள்ளிக்கோள் நிலத்திலிருந்து பார்ப்பவர்களுக்குச் சூரியனுக்குத் தென்நிசையில் காணப்பட்டால் நாட்டில் மழை குறையும் எனக் கூறப்படுகிறது. பள்ள வயல்களிலும் குளநீர் பாயாதாம். அப்படிப் பாயாத காலத்திலும் பண்ணன் கிணைமக்களைப் பேணிவந்தானாம்.  
வெள்ளிக்கோள் 225 நாட்களுக்கு ஒருமுறை சூரியனைச் சுற்றிவருகிறது. என்றாலும் பூமியிலிருந்து அதனைக் கணக்கிட்டுப் பார்ப்பவர்களுக்கு 584 நாளைக்கு ஒருமுறை சுற்றுவதாக அமையும். இதனால் இதன் விலகல் திசை மக்கள் கண்களுக்குப் புலப்படும்.
# டென்மார்க் சண்டை

**டென்மார்க் சண்டை** (*Battle of Denmark*) என்பது இரண்டாம் உலகப் போரின் போது இசுக்கேண்டிநேவியாவில் நிகழ்ந்த ஒரு சண்டை. இதில் நாசி ஜெர்மனியின் படைகள் டென்மார்க்கைத் தாக்கிக் கைப்பற்றின. நாசி ஜெர்மனியின் நார்வே படையெடுப்பு நடவடிக்கையான வெசெரியூபங் நடவடிக்கையின் ஒரு பகுதியான இது வரலாற்றில் நிகழ்ந்துள்ள தரைப்படைத் தாக்குதல்களில் மிகக் குறுகிய காலத்தில் நிகழ்ந்த ஒன்றாகக் கருதப்படுகிறது.  
செப்டம்பர் 1, 1939ல் நாசி ஜெர்மனியின் போலந்து படையெடுப்புடன் இரண்டாம் உலகப் போர் துவங்கியது. ஆனால் மேற்கத்திய நேச நாடுகள் உடனடியாக ஜெர்மனியைத் தாக்கவில்லையாதலால் ஐரோப்பிய நிலக்களத்தில் பெரிய மோதல்கள் எதுவும் ஏப்ரல் 1941 வரை நிகழவில்லை. இக்காலத்தில் இசுக்கேண்டிநேவியா நாடான நார்வே அச்சு மற்றும் நேச கூட்டணிகளில் சேராமல் நடுநிலை நாடாக இருந்தது. இரு தரப்புக்கும் உதவுவதில்லை என்ற நிலையைக் கொண்டிருந்தது. நார்வேயின் நார்விக் துறைமுகம் வழியாக சுவீடன் நாட்டிலிருந்து இறக்குமதி செய்யப்பட்ட இரும்புத் தாதுக்கள் நாசி ஜெர்மனியின் போர் முயற்சிக்குத் தேவைப்பட்டன. ஆனால் நார்வே நடுநிலையுடன் இருக்கும் வரை தடையின்றி அதைப் பெறமுடியாது என்று அந்நாட்டைத் தாக்கிக் கைப்பற்ற இட்லர் முடிவு செய்தார். நார்வே நாட்டைத் தாக்க டென்மார்க்கில் உள்ள படைத்தளங்கள் தேவைப்படுமென்பதால் டென்மார்க்கையும் தாக்கிக் கைப்பற்ற முடிவு செய்தது ஜெர்மனி. மேலும் டென்மார்க்கைக் கட்டுப்படுத்தினால் வான்பாதுகாப்பு பிணையத்தை வடக்கு திசையில் நீட்டித்து பிரிட்டனிலிருந்து ஜெர்மனி மீது குண்டுவீச வரும் குண்டுவீசி வானூர்திகளைத் தடுக்கலாம் என்று ஜெர்மானிய வான்படை (லுஃப்ட்வாஃபே) தலைமையகம் கருதியது. இக்காரணங்களால் டென்மார்க் மீது ஜெர்மானியப் படைகள் படையெடுத்தன.  
தாக்குதல் நிகழப்போகிறதென்பதை டென்மார்க் அரசும் படைகளும் முன்னரே அறிந்திருந்தாலும் அதனை எதிர்கொள்ள எவ்வித முயற்சியும் மேற்கொள்ளவில்லை. நாசி ஜெர்மனியின் படைபலத்துடன் ஒப்பிடுகையில் டென்மார்க்கின் படைபலம் மிகக்குறைவு. மேலும் போர் ஆயத்தங்களைக் காரணம் காட்டி ஜெர்மானியர்கள் போர் சாற்றிவிடலாம் என்ற அச்சத்தில் டென்மார்க் அரசு தனது படைகளைத் தயார் செய்யவில்லை. ஏப்ரல் 9, 1940 அன்று அதிகாலை 4.15 அளவில் ஜெர்மானியப் படைகள் டானிய எல்லையைக் கடந்து படையெடுப்பைத் துவங்கின. ஜெர்மானியத் தரைப்படை மூன்று திசைகளில் இருந்து டென்மார்க்கை ஊடுருவியது. தயார் நிலையில் இல்லாத சிறிய டானியப் படைப்பிரிவுகளால் அவற்றின் முன்னேற்றத்தைச் சிறிதும் தடுக்க முடியவில்லை. தரைப்படைத் தாக்குதலைத் தவிர வான்வழியாகவும், கடல்வழியாகவும் டென்மார்க்கில் தரையிறங்கிய ஜெர்மானியப் படைகள் பல முக்கிய இடங்களை விரைவில் கைப்பற்றின. டென்மார்க்கின் சிறு விமானப்படை லுஃப்ட்வாஃபே வானூர்திகளால் அதன் ஒடுதளங்களிலேயே அழிக்கப்பட்டுவிட்டன. காலை 6 மணியளவில் டென்மார்க்கின் தலைநகர் கோபன்ஹேகன் கைப்பற்றப்பட்டது. டானிய மன்னர் பத்தாம் கிரிஸ்டியானும் அவரது அரசும் சரணடைவதாக அறிவித்தனர். தாக்குதல் தொடங்கிய சில மணி நேரத்துள் டென்மார்க் சரணடைந்ததால் இரு தரப்பிலும் இழப்புகள் வெகு குறைவாகவே இருந்தன. இதனால் அடுத்த ஐந்து ஆண்டுகள் டென்மார்க்கில் நாசி ஜெர்மனியின் ஆட்சி போராடித் தோற்ற பிற ஆக்கிரமிப்பு நாடுகளை விட மிக மிதமாகவே இருந்தது.
# ஊத்தப்பம்

த் தெருக்களில் ஊத்தப்பம்]]
**ஊத்தப்பம்** அல்லது *ஊத்தாப்பம்* (*Uthappam*, , ) மொத்தமான வடிவில் தடிமனாக சுட்டு எடுக்கபடும் தோசை ஆகும் இவை தென்னிந்தியாவில் குறிப்பாக தமிழகத்தில் ஒரு பிரபலமான காலை மற்றும் மாலை நேர சிற்றுண்டியாக நடைமுறையில் உள்ளது. 1:3 என்ற கணக்கில் உளுந்தையும் அரிசியையும் (சிலர் இதிலும் 1:1 கணக்கில் புழுங்கல் மற்றும் பச்சரிசியைக் கலப்பர்) கலந்த கலவையை ஓரிரவு ஊறவைத்து ஈரமாவு தயாரிக்கப்படுகிறது. இது மொறுமொறுப்பாக இல்லாது சற்றே தடிமனாக பான்கேக் போல தோசைக்கல்லில் நேரடியாக சுடப்படுகிறது. பொதுவாக இதன்மேலாக பொடியாக நறுக்கப்பட்ட தக்காளி அல்லது வெங்காயம்-மிளகாய் தூவப்படுகிறது; மற்ற வழமையான மேல்தூவல்களாக தேங்காய் துருவல், காய்களின் கலவை இருக்கின்றன. இது பொதுவாக சாம்பார், சட்னியுடன் எடுத்துக்கொள்ளப்படுகிறது. ஓர் வழமையான ஊத்தப்பத்தில் 180 கலோரிகள் கிடைக்கின்றன.
# ரௌலட் குழு

**ரவ்லட் குழு** அல்லது **ரவ்லட் கமிட்டி** (*Rowlatt Committee*) என்பது பிரித்தானிய இந்தியாவில் ஆட்சிவிரோத செயல்களைப் பற்றி ஆராய பிரித்தானிய அரசால் நியமிக்கப்பட்ட ஒரு குழு. 1918ம் ஆண்டு இது நியமிக்கப்பட்டது. 1917ம் ஆண்டு ரஷ்யப் புரட்சியில் போல்ஷெவிக்குகள் (பொதுவுடைமைவாத்கள்) வெற்றி பெற்ற பின்னர் இந்தியாவில் பஞ்சாப், வங்காளம் போன்ற இடங்களில் புரட்சி இயக்கங்களின் செயல்பாடு அதிகரித்தது. இது குறித்து விசாரிக்கவும், இவ்வியக்கங்களைக் கட்டுப்படுத்தும் வழிவகைகளைப் பரிந்துரைக்கவும் ரவ்லட் குழு நியமிக்கப்பட்டது. இதன் தலைவர் சர் நீதியரசர் சிட்னி ரவ்லட் என்பவரது பெயரால் இது அழைக்கப்பட்டது. முதலாம் உலகப் போரின் போது ஆப்கானிஸ்தானில் அமைக்கப்பட்ட இந்திய இடைக்கால அரசு போல்ஷெவிக்குகளோடு தொடர்பு கொள்ள முயன்று வந்தது. மேலும் போர் முடிந்தபின்னர் உருவான பொருளியல் மந்த நிலையால் இந்தியாவில் தொழிலாளர் போராட்டங்கள் வலுத்து வந்தன.  
ஜனவரி-ஏப்ரல் 1918 காலகட்டத்தில் கல்கத்தாவிலும் லாகூரிலும் இக்குழு விசாரணை மேற்கொண்டது. பல அரசு அதிகாரிகளும் பிற சாட்சிகளும் இக்குழுவின் முன் தோன்றி சாட்சியம் அளித்தனர். புரட்சி இயக்கங்கள் தொடர்பான வழக்கு ஆவணங்களையும் அரசு அதிகாரிகளின் குறிப்புகளையும் குழு உறுப்பினர்கள் ஆராய்ந்தனர். ஏப்ரல் 1918ல் ரெளலட் குழு சமர்பித்த அறிக்கை காலனிய அரசால் ஜூலை மாதம் வெளியிடப்பட்டது. இந்தியாவில் காலனிய ஆட்சிக்கு புரட்சி இயக்கங்களால் ஆபத்து உள்ளதாகவும் அதனை முறியடிக்க கடுமையான சட்டங்கள் இயற்றப்பட வேண்டுமென்றும் அந்த அறிக்கையில் பரிந்துரை செய்யப்பட்டிருந்தது. இப்பரிந்துரையின் படி ரௌலட் சட்டம் இயற்றப்பட்டது. இச்சட்டம் தீவிரவாதி என்று சந்தேகிக்கப்பட்ட எந்த பிரித்தானிய இந்தியக் குடிமகனையும் ஈராண்டுகள் நீதிமன்ற வழக்கு விசாரணையின்றி சிறை வைக்க அரசுக்கு அதிகாரம் அளித்தது. ஊடகங்களைக் கட்டுப்படுத்தவும் ஆர்ப்பாட்டக்காரர்களை கைது செய்து விசாரணையின்றி சிறைகளில் அடைத்து வைக்கவும், அனுமதியின்றி சிறையிலிடவும் காவல் துறையினருக்கு இச்சட்டம் வழிவகுத்தது.
# ரௌலட் குழு

## ரவ்லட் குழு உறுப்பினர்கள்

- சர் சிட்னி ரெளலட் - தலைவர்
- சர் பேசில் ஸ்காட்
- திவான் பகதூர் சி. வி. குமாரசாமி சாஸ்திரி
- சர் வெர்னி லோவெட்
- பி. சி. மிட்டர்
- ஜே. டி. வி. ஹோட்ஜ் - செயலாளர்
# பில்போர்ட் (இதழ்)

***பில்போர்ட் *** (Billboard) இசைத்துறையில் மட்டுமே பற்றுடைய ஓர் அமெரிக்க வார இதழ். உலகில் ஒரு தொழிலுக்காக சிறப்பாக வெளியிடப்படும் பழமையான இதழ்களில் ஒன்று என்ற பெருமையும் கொண்டது. இது பன்னாட்டளவில் அங்கீகரிக்கப்பட்ட இசைக்கோவை தரவுகளை பதிந்து வருகிறது. மிகவும் பரவலாக விரும்பப்படும் பாடல்களையும் இசைக்கோவைகளையும் வார அளவில் இற்றைப்படுத்தி வருகிறது. இவ்விதழ் வெளியிடும் புகழ்பெற்ற இரு அட்டவணைகளாக, இசைவகைகளாகப் பிரிக்காது அனைத்து வகைகளையும் உள்ளடக்கி அனைத்து ஊடகங்களிலும் விற்பனையளவில் மிக உயர்ந்த 100 பாடல்கள் அடங்கிய **பில்போர்டு ஹாட் 100** மற்றும் இசைக்கோவைகளில் மட்டும் அவ்வாறு சாதனை படைத்த **பில்போர்ட் 200**, உள்ளன.
# பில்போர்ட் (இதழ்)

## வெளியிணைப்புகள்

- Official *Billboard* website
- *Billboard* archive on Google Books
# தில்லி-லாகூர் சதி

**தில்லி-லாகூர் சதி** (*Delhi-Lahore Conspiracy*) அல்லது **தில்லி சதிவழக்கு** (*Delhi conspiracy case*) என்பது 1912ல் பிரித்தானிய இந்தியாவின் வைசுராய் ஹார்டிங் பிரபுவைப் படுகொலை செய்ய இந்திய புரட்சியாளர்கள் தீட்டிய திட்டத்தைக் குறிக்கிறது.  
1911ல் பிரித்தானிய் இந்தியாவின் தலைநகர் கல்கத்தாவிலிருந்து தில்லிக்கு மாற்றப்பட்டது. இதைக் குறிக்கும் வண்ணம் டிசம்பர் 23, 1912ல் தில்லியில் ஒரு அரசு விழா எடுக்கப்பட்டது. அதில் கலந்து கொள்ள இந்திய வைசுராய் ஹார்டிங் தன் மனைவியுடன் ஒரு யானை அம்பாரியில் அமர்ந்து தில்லியின் முக்கிய சந்தை வீதியான சாந்தினி சவுக் வழியாக வலம் வந்தார். அப்போது அவரது அம்பாரி மீது இந்திய புரட்சியாளர்கள் வெடுகுண்டு ஒன்றை வீசினர். இந்த குண்டுவெடிப்பில் ஹார்டிங்கும் அவர் மனைவியும் காயங்களுடன் தப்பினர், அவர்களது யானைப்பாகன் கொல்லப்பட்டார். வங்காளம் மற்றும் பஞ்சாப் பகுதிகளில் தீவிரமாக செயல்பட்டுவந்த ராஷ் பிஹாரி போஸ் தலைமையிலான புரட்சி இயக்கம் இந்தத் தாக்குதலை மேற்கொண்டது.  
வைசுராய் படுகொலை முயற்சி தோற்றபின்னர் போசின் புரட்சி இயக்கத்தை ஒடுக்க காலனிய அரசு பெருமுயற்சி மேற்கொண்டது. போஸ் காலனிய காவல்துறையினரிடமிருந்து தப்பிவிட்டார். இப்படுகொலை தொடர்பாக பசந்த குமார் பிஸ்வாஸ், அமீர் சந்த், ஆவாத் பிகாரி ஆகியோர் கைது செய்யப்பட்டு தூக்கிலிடப்பட்டனர். வைசுராயின் அம்பாரி மீது குண்டை எறிந்தவர் பிஸ்வாஸ் என்று கூறப்பட்டாலும் இன்றுவரை அது உறுதிப்படுத்தப்படவில்லை.
# கொடி சத்தியாகிரகம்

**கொடி சத்தியாகிரகம்** (*Flag Satyagraha*) 1923ல் பிரித்தானிய இந்தியாவில் நடைபெற்ற ஒரு போராட்டம். இந்திய விடுதலை இயக்கத்தின் ஒரு பகுதியான இதில் தேசியவாதக் கொடிகளையும் காங்கிரசு கட்சிக் கொடிகளையும் வீடுகளிலும், தனியார் கட்டிடங்களிலும் பறக்கவிடுவதற்கும் கொடியினை ஏந்து ஊர்வலமாகச் செல்வதற்குமான உரிமைகளை தேசியவாதிகள் போராடிப் பெற்றனர்.  
1923ல் நாக்பூரில் பல ஆயிரக்கணக்கான மக்கள் கலந்து கொண்ட ஊர்வலம் ஒன்று நடைபெற்றது. அதில் இந்திய தேசியக் கொடியும் காங்கிரசு கொடியும் பயன்படுத்தபப்ட்டன. மக்கள் தங்கள் வீடுகளிலும் கொடிகளைப் பறக்கவிட்ட்னர். இதனை விரும்பாத காலனிய ஆட்சியாளர்கள், தேசியக் கொடியைப் பறக்கவிடுவதற்குத் தடை விதித்தனர். இதற்கு பதிலடியாக ஏப்ரல் 6-13 வரை ஜாலியன்வாலா பாக் படுகொலையை நினைவு கூறும்வண்ணம் ஒரு தேசிய கொடி வாரம் விடுதலை இயக்கத்தினரால் கடைபிடிக்கப்பட்டது. ஏப்ரல் 13ம் தேதி அவர்கள் நடத்த எண்ணியிருந்த கொடி ஊர்வலம் ஆட்சியாளர்களால் தடை செய்யப்பட்டது. தடையை மீறி ஜம்னாலால் பஜாஜ் தலைமையில் நூற்றுக்கணக்கான விடுதலை இயக்கத்தினர் கொடி ஊர்வலத்தை நடத்தினர். ஊர்வலம் நாக்பூர் அரசு அதிகாரிகள் குடியிருப்பை (civil lines) அடைந்த போது காவல்துறையினர் அவர்கள் மீது தடியடி நடத்தி ஊர்வலத்தைக் கலைத்தனர். பஜாஜ் உட்பட பலர் கைது செய்யப்பட்டு சிறையில் அடைக்கப்பட்டனர்.  
அடுத்த சில வாரங்களில் நாக்பூர் விடுதலை இயக்கத்தினருக்கு ஆதரவாக இந்தியாவின் பல பகுதிகளிலிருந்து விடுதலை இயக்கத்தினர் நாக்பூருக்கு வந்து கொடி ஊர்வலங்களை நடத்தினர். அவர்களும் கைது செய்யப்பட்டு சிறையிலடைக்கப்பட்டனர். பிற ஊர்களிலும் கொடி ஊர்வலங்கள் நடத்தப்பட்டன. வினோபா பாவே, வல்லபாய் படேல், சி. ராஜகோபாலாச்சாரி போன்ற தலைவர்கள் இந்த ஊர்வலங்களுக்கு தலைமை தாங்கி ஏற்பாடு செய்தனர். 109 நாட்கள் நடைபெற்ற இப்போராட்டத்தில் 1850 பேர் கைது செய்யப்பட்டனர். ஆகஸ்ட் மாதம் காலனிய ஆட்சியாளர்களுக்கும் விடுதலை இயக்கத்தினருக்கு இணக்கமான உடன்பாடு ஏற்பட்டது. அதன்படி கொடி ஊர்வலங்களுக்கு விதிக்கப்பட்டிருந்த தடை நீக்கப்பட்டு கைது செய்தவர்கள் அனைவரும் விடுவிக்கப்பட்டனர்.
# பூக்மோல் மொழி

**பூக்மோல்** (Bokmål) நோர்வே மக்களால் பேசப்படும் நோர்வே மொழியின், அரசாங்கத்தால் அங்கீகரிக்கப்பட்ட ஆட்சி மொழி வடிவங்கள் இரண்டில் ஒன்றாகும். மற்றைய மொழி வடிவம் நீநொர்ஸ்க் ஆகும்.  
பூக்மோலே அதிகளவிலான மக்களால் பயன்படுத்தப்படும் எழுத்து வடிவமாக உள்ளது. நோர்வேயில் 85-90% மக்கள் இவ்வடிவத்தையே பயன்படுத்தி வருகின்றனர். அத்துடன் வெளிநாட்டு மாணவர்களுக்கு இந்த மொழி வடிவமே கற்பித்தலில் பயன்படுத்தப்படுகின்றது.  
பூக்மோல் என்பதன் நேரடி மொழிபெயர்ப்பு 'நூல் மொழி'என்பதாகும். நோர்வே நாடு டென்மார்க் நாட்டுடன் இணைந்து இருந்த காலத்தில் டேனிய மொழியை தழுவி உருவானது இந்த மொழி வடிவம். பழமையைப் பாதுக்காக்கும் மொழியாகவும் கொள்ளப்படுகின்றது. 1907 இல் அரசாங்கத்தால் இம்மொழி வடிவத்திற்குரிய ஒலிப்பமைவு றிக்ஸ்மோல் என்ற பெயரில் ஏற்றுக் கொள்ளப்பட்டது. பின்னர் 1929 இல் பூக்மோல் என்ற பெயர் நடைமுறைக்குக் கொண்டு வரப்பட்டது..
# யோவான் மத்சாக்கர்

வரைந்த ஓவியம்]]
**யோவான் மத்சாக்கர்** (Joan Maetsuycker) (1606 அக்டோபர் 14 அம்சுட்டர்டாம் - 1678 சனவரி 24 பத்தாவியா) 1653 ஆன் ஆண்டு முதல் 1678 ஆம் ஆண்டு வரை டச்சுக் கிழக்கிந்தியப் பகுதிகளின் ஆளுனர் நாயகமாகப் பதவியில் இருந்தார். மத்சாக்கர் லேவன் நகரில் சட்டம் படித்து முதலில் ஹேக் நகரத்திலும் பின்னர் அம்சுட்டர்டாமிலும் சட்ட வல்லுனராகப் பணியாற்றினார். 1636 ஆம் ஆண்டிலிருந்து இவர் டச்சுக் கிழக்கிந்தியப் பகுதிகளில் வாழ்ந்தார். 1646 ஆம் ஆண்டில் இவர் அக் காலத்தில் சிலோன் என அழைக்கப்பட்ட இலங்கையின் ஆளுனர் நாயகமானார். இப்பதவியை ஏழு ஆண்டுகள் வகித்த பின்னர், 1653 ஆம் ஆண்டில் டச்சுக் கிழக்கிந்தியப் பகுதிகளின் ஆளுனர் நாயகமாக உயர்ந்தார். 25 ஆண்டுகள் இப்பதவியில் இருந்து, மிகக் கூடிய காலம் இப் பதவியில் இருந்தவர் என்ற பெயரையும் பெற்றார். இவர் காலத்திலேயே இலங்கையின் போத்துக்கேயரிடம் இருந்த பகுதிகள் முழுவதும் ஒல்லாந்தர் வசமாகின (1658). இந்தியாவின் "கோரமண்டல்" கரை (1658), மலபார் (1663) என்பவற்றையும் ஒல்லாந்தர் கைப்பற்றினர். சுமாத்திராவின் மேற்குக் கரையையும் கைப்பற்றியதுடன், சாவகத் தீவின் உட்பகுதிகளைக் கைப்பற்றும் நோக்கிலான முதலாவது படையெடுப்பும் இடம்பெற்றது.
# மன்சூர் அக்தர் (இளையவர்)

**மன்சூர் அக்தார் ** (*Manzoor Akhtar*, பிறப்பு: ஏப்ரல் 16 1968, பாக்கித்தானியத் துடுப்பாட்டக்காரர்), கராச்சியைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டி 07 இல் கலந்து கொண்டுள்ளார். 1997 இலிருந்து 1998 வரை பாக்கித்தான் அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப்படுத்தியுள்ளார்.
# மன்சூர் ராணா

** மன்சூர் ராணா** (*Mansoor Rana,* பிறப்பு: டிசம்பர் 27 1962) ஒரு பாக்கித்தானியத் துடுப்பாட்டக்காரர்). லாகூரை பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டி இரண்டில் கலந்து கொண்டுள்ளார். 1990 இல் பாக்கித்தான் அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப்படுத்தியுள்ளார்.
# மன்சூர் அம்ஜத்

** மன்சூர் அம்ஜத் ** *(Mansoor Amjad,* பிறப்பு: டிசம்பர் 14 1987, பாக்கித்தானியத் துடுப்பாட்டக்காரர்), சியல்கொட்டை பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டி ஒன்றில் கலந்து கொண்டுள்ளார். 2008 இல் இலங்கை அணிக்கெதிரான ஆட்டத்தில் பாக்கித்தான் அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
# காலிட் லதீப்

** காலிட் லதீப்** (*Khalid Latif*, பிறப்பு: நவம்பர் 4 1985), ஒரு பாக்கித்தானியத் துடுப்பாட்டக்காரர். கராச்சியைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் ஐந்தில் கலந்து கொண்டுள்ளார். 2010 இல் ஆத்திரேலியா அணிக்கெதிரான ஆட்டத்தில் பாக்கித்தான் அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
# பர்வீஸ் மிர்

**பர்வீஸ் மிர்** (*Pervez Mir,* பிறப்பு: செப்டம்பர் 24 1953, பாக்கித்தானியத் துடுப்பாட்டக்காரர்), டாக்காவைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் மூன்றில் கலந்து கொண்டுள்ளார். 1975 இல் பாக்கித்தான் அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
# காசீப் ராசா

** காசீப் ராசா** (*Kashif Raza*, பிறப்பு: டிசம்பர் 26 1979, பாக்கித்தானியத் துடுப்பாட்டக்காரர்), சிகும்புராவைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டி ஒன்றில் கலந்து கொண்டுள்ளார். 2004 இல் பாக்கித்தான் அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.